বার্লিনের যুদ্ধ

বার্লিনের যুদ্ধ, যা বার্লিনের পতন হিসাবেও পরিচিত, দ্বিতীয় বিশ্বযুদ্ধের ইউরোপের রণাঙ্গনে সংঘটিত অন্যতম বড় যুদ্ধের একটি। জানুয়ারি-ফেব্রুয়ারি ১৯৪৫ এ ভিস্তুলা অদের আক্রমণের পর রেড আর্মি বার্লিনের পূর্বে ৬০ কিমি এলাকা পর্যন্ত যুদ্ধ সাময়িক ভাবে স্থগিত ঘোষণা করে। ৯ ই মার্চ, জার্মানি অপারেশন ক্লাউসভিটস নামক প্রতিরক্ষা পরিকল্পনা প্রণয়ন করে,যার উদ্দেশ্য ছিল বার্লিনকে রক্ষা করা । ২০ শে মার্চ বার্লিনের উপকণ্ঠে প্রথম প্রতিরক্ষামূলক মহড়া আয়োজন করা হয় । ১ এপ্রিল সোভিয়েত বাহিনী পুনরায় যুদ্ধ শুরু করে । দুটি সোভিয়েত ফ্রন্ট ( সেনাবাহিনী ) পূর্ব এবং দক্ষিণ দিক থেকে এসে বার্লিন আক্রমণ করে। তখন জার্মান বাহিনী বিক্ষিপ্তভাবে বার্লিনের উত্তরে অবস্থান করছিল। বার্লিনে মূল যুদ্ধ শুরুর আগে, রেড আর্মি সিলো হাইটস এবং হাল্ব শহর দখল করে নেয়। ২০শে এপ্রিল ১৯৪৫ ছিল হিটলারের জন্মদিন।মার্শাল জর্জি ঝুকভের নেতৃত্বে ঐ দিন প্রথম বেলারুসিয়ান ফ্রন্ট পূর্ব ও উত্তর দিক থেকে এসে বার্লিনের নগর কেন্দ্রকে লক্ষ্য করে গুলি চালানো শুরু করে। পাশাপাশি মার্শাল ইভান কোনেভের নেতৃত্বে প্রথম ইউক্রেনীয় ফ্রন্ট আর্মি গ্রুপ সেন্টার ভেঙে বার্লিন শহরতলির দক্ষিণের দিকে অগ্রসর হতে থাকে । ২৩ এপ্রিল জার্মান জেনারেল হেলমথ ওয়েডলিং বার্লিনে মোতায়েন থাকা জার্মান সেনাবাহিনীর দায়িত্ব গ্রহণ করেন। বার্লিনের যুদ্ধ ছিল ইউরোপের দ্বিতীয় বিশ্বযুদ্ধের শেষ যুদ্ধগুলোর একটি। বার্লিন সীমান্ত থেকে যে যুদ্ধ শুরু হয়েছিল তা শহরে ফিরে আসে। ঘরে ঘরে ব্যাপক যুদ্ধে বহু সেনা ও বেসামরিক লোক মারা যায়। ২২ শে জুন ১৯৪৪, নরম্যান্ডিতে মিত্রবাহিনীর অবতরণের দুই সপ্তাহ পর, সোভিয়েত সেনাবাহিনী জার্মান বাহিনীর বিরুদ্ধে অভিযান শুরু করে।১৬ই অক্টোবর সোভিয়েত সৈন্যরা জার্মান সীমান্ত অতিক্রম করে। সোভিয়েত ইউনিয়নের রাষ্ট্রপ্রধান জোসেফ স্টালিন আমেরিকানদের আগে বার্লিনে যাওয়ার তাড়ায় ছিলেন। তিনি সর্বোপরি সোভিয়েত সামরিক শক্তি প্রদর্শন করতে চেয়েছিলেন এবং যুদ্ধ-পরবর্তী আলোচনার অনুকূল অবস্থান অর্জন করতে চেয়েছিলেন। যাইহোক, মার্কিন প্রেসিডেন্ট ফ্রাঙ্কলিন রুজভেল্ট বার্লিন জয় করতে আগ্রহী ছিলেন না। তিনি চেয়েছিলেন সোভিয়েত ইউনিয়নকে জাপানের বিরুদ্ধে যুদ্ধে মিত্র হিসেবে এবং সর্বোপরি যুদ্ধোত্তর একটি স্থিতিশীল বিশ্বব্যবস্থা সৃষ্টির অংশীদার হিসেবে। ১৬ ই এপ্রিল ১৯৪৫ সালে, সোভিয়েত বাহিনী জার্মান রাজধানীর বিরুদ্ধে চূড়ান্ত আক্রমণ শুরু করে। তারা একটি সাড়াশি আক্রমনে বার্লিন ঘেরাও করার চেষ্টা করেছিল। কিন্তু বার্লিনে দ্রুত অগ্রগতির প্রচেষ্টা বাস্তবায়িত হয়নি। পরিবর্তে বার্লিন থেকে প্রায় ৭০ কিলোমিটার পূর্বে অবস্থিত সিলো হাইটস অতিক্রম করতে অনেক হতাহত এবং চার দিন সময় লেগেছিল। ২১শেএপ্রিল, প্রথম সোভিয়েত ইউনিট অবশেষে বার্লিনে প্রবেশ করে। ঘরে ঘরে যুদ্ধে সোভিয়েত সৈন্যরা মরিয়া জার্মান প্রতিরোধের মুখোমুখি হয়েছিল। পশ্চিমা মিত্ররা ১৬ ই এপ্রিল 1945 তারিখে তাদের বিমান হামলা বন্ধ করে দেয়। সোভিয়েত ইউনিয়ন বার্লিনে স্থল আক্রমণকে সহায়তা করার জন্য বিমান যুদ্ধ অব্যাহত রাখে। ১৯৪৫ সালের ২ মে, বার্লিন সৈন্যরা সোভিয়েত সেনাবাহিনীর কাছে আত্মসমর্পণ করে। বার্লিনের যুদ্ধের মানবিক মূল্য ছিল প্রচুর। সোভিয়েতরা ৮০,০০০ এরও বেশি মৃত গণনা করেছিল। জার্মান ক্ষয়ক্ষতি প্রায় ৫০,০০০ অনুমান করা হয়। উদ্ধৃতি ত্রুটি: <ref> ট্যাগ বৈধ নয়; StudentTippelskirch নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Weidling নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; SovietEsts নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; GermanTroops নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; GermanCasualties নামের সূত্রটির জন্য কোন লেখা প্রদান করা হয়নি Zaloga 1982, পৃ. 27। Glantz 1998, পৃ. 261। Ziemke 1969, পৃ. 71। Murray ও Millett 2000, পৃ. 482। Beevor 2002, পৃ. 287। Antill 2005, পৃ. 28। Glantz 1998, পৃ. 373। Wagner 1974, পৃ. 346। Bergstrom 2007, পৃ. 117। Krivosheev 1997, পৃ. 157। Krivosheev 1997, পৃ. 263। Müller 2008, পৃ. 673। Glantz 2001, পৃ. 95। Antill 2005, পৃ. 85।